rejauldu/bengali-wikipedia huggingface dataset:
আইএনএস কলকাতা হল কলকাতা শ্রেনির নির্দেশিত ক্ষেপণাস্ত্র যুক্ত ডেস্ট্রয়ার শ্রেনির স্টেলথ যুদ্ধজাহাজ। ২০০৩ সালে এই যুদ্ধ জাহাজ নির্মাণের কথা থাকলেও নির্মাণে বিলম্ব হয় এবং ২০০৬ সালে জাহাজটির নির্মাণ শুরু হয় তৎকালীন সরকারের আমলে এরপর ২০১৪ সালের ১০ই জুলাই জাহাজটির পরীক্ষা মূলক যাত্রা শুরু হয় এবং ১৬ই আগস্ট ২০১৪ সালে ভারতের প্রধানমন্ত্রী, নরেন্দ্র মোদীা  আসার পর আইএনএস কলকাত যুদ্ধ জাহাজটি ভারতীয় নৌ বাহিনীর অন্তর্ভুক্ত  হয়।   প্রযুক্তি ও নির্মাণ  জাহাজটি নির্মাণ করেছে মাজাগাঁয় ডক লিমিটেট এবং ডিজাইন করেছে নেভি ডিজাইন ব্যুরো। জাহাজটির নির্মাণ কৌশল এতই উন্নত যে দূরে অন্য জাহাজ থেকে মনে হবে এটি মাছ ধরা টলার। জাহাজটি ১৬৩ মিটার লম্বা ও ১৭ মিটার চওড়া। এটি একটি ডুবজাহাজ প্রতিরোধী ও ১৬টি মিসাইল ছুড়তে সক্ষম যুদ্ধ জাহাজ। জাহাজটিতে ইউক্রেন থেকে আনা ২টি ডিজেল ইঞ্জিন, ২টি গ্যাস টার্বাইন ও ২টি জেনেরেটর রয়েছে। জাহাজটির গতি ৩০ নটিকাল কিমি (৫৬ কিমি/ঘণ্টা) এবং এর রেঞ্জ ৮০০ নটিকাল কিমি বা ১৫০০ কিমি।   সেন্সর ও রাডার  এই যুদ্ধ জাহাজটিতে ব্যবহৃত রাডারটি (MF-STAR-AESA) ইসরায়েলে তৈরি। রাডারটির চারদিকে চারটি প্যনেল বর্তমান; ফলে এটি ৩৬০ ডিগ্রি নজর রাখতে সক্ষম। রাডারটি এস ব্যনড সংকেত বিশ্লেষনে সক্ষম যা প্রধানত কৃত্রিম উপগ্রহের সঙ্গে যোগাযোগে ব্যবহৃত হয়। রাডারটির রেঞ্জ ২৫০ কিমি। প্রযুক্তিটি এক সঙ্গে ২৪টি সংকেত বুঝতে ও ১৬টি মিসাইল ছুড়তে সক্ষম।   ডুবজাহাজ সনাক্তকরণ প্রযুক্তি  জাহাজটিতে দেশীয় প্রযুক্তিতে তৈরি ডুবজাহাজ ধ্বংসকারী ব্যবস্থা রয়েছে। এটি জলের নিচে এক সঙ্গে ৮টি লক্ষ্য শনাক্ত করতে সক্ষম ও ৪টি টর্পেড ছুড়তে সক্ষম।   ক্ষেপণাস্ত্র ব্যবস্থা  জাহাজটি থেকে ব্রাহ্মোস ক্ষেপণাস্ত্র ও বারাক ৮ ছুড়তে সক্ষম।   তথ্যসূত্র    বহিঃসংযোগ     বিষয়শ্রেণী:২০০৬-এর জাহাজ বিষয়শ্রেণী:কলকাতা শ্রেণি ডেস্ট্রয়ার বিষয়শ্রেণী:ভারতে নির্মিত জাহাজ বিষয়শ্রেণী:ভারতীয় নৌবাহিনীর ডেস্ট্রয়ার
অগ্নিমিত্র () (রাজত্বকাল ১৪৯-১৪১ খ্রিস্টপূর্বাব্দ) শুঙ্গ রাজবংশের দ্বিতীয় সম্রাট ছিলেন।   পরিচিতি  মহাকবি কালিদাস রচিত মালবিকাগ্নিমিত্রম কাব্যে অগ্নিমিত্রকে বৈম্বিক কুলের সন্তান বলে উল্লেখ করা হয়েছে; অপরদিকে পুরাণে তাকে শুঙ্গ হিসেবে উল্লেখ করা হয়েছে।Raychaudhuri, Hemchandra (1972). Political History of Ancient India: From the Accession of Parikshit to the Extinction of the Gupta Dynasty, Calcutta: University of Calcutta,1972 মালবিকাগ্নিমিত্রম কাব্য থেকে জানা যায় যে, পিতার শাসনকালে অগ্নিমিত্র বিদিশা অঞ্চলের গোপত্রী বা শাসক হিসেবে দায়িত্ব পালন করেন। ১৪৯ খ্রিস্টপূর্বাব্দে পিতা পুষ্যমিত্র শুঙ্গের স্থলে তিনি সিংহাসন লাভ করেন। বায়ু পুরাণ ও ব্রহ্মাণ্ড পুরাণ অনুসারে, তিনি আট বছর রাজত্ব করেন।Lahiri, Bela (1974). Indigenous States of Northern India (Circa 200 B.C. to 320 A.D.) Calcutta: University of Calcutta, pp.47-50 এই কাব্যে ধারিণী, ইরাবতী ও মালবিকা নামক তার তিন রাণীর নাম পাওয়া যায়।   বিদর্ভের সঙ্গে যুদ্ধ  মালবিকাগ্নিমিত্রম অনুসারে অগ্নিমিত্রের শাসনকালে তার সঙ্গে প্রতিবেশী বিদর্ভ রাজ্যের যুদ্ধ বাঁধে। মৌর্য্য শাসনকালে এক মৌর্য্য সচিব তার শ্যালক যজ্ঞসেনকে বিদর্ভ অঞ্চলের সিংহাসনে আসীন করলে বিদর্ভ স্বাধীন রাজ্য হিসেবে সাম্রাজ্য থেকে পৃথক হয়। যজ্ঞসেনকে সিংহাসনচ্যুত করাড় জন্য তার ভাই অগ্নিমিত্রের কাছে সাহায্য প্রার্থনা করেন, কিন্তু বিদর্ভ রাজ্যের সীমান্ত অতিক্রম করার সময় তিনি বন্দী হন। এই ঘটনায় অগ্নিমিত্র মাধবসেনকের মুক্তির দাবি করলে যজ্ঞসেন তার পরিবর্তে অগ্নিমিত্রের হাতে বন্দী তার ভগ্নিপতী তথা প্রাক্তন মৌর্য্য সচিবের মুক্তি দাবি করেন। কিন্তু এই শর্তে রাজী না হয়ে অগ্নিমিত্র বিদর্ভ রাজ্য আক্রমণ করে যজ্ঞসেনকে পরাজিত করেন। যুদ্ধে বিজয়ী হয়ে অগ্নিমিত্র তখন মাধবসেন ও যজ্ঞসেনেরর মধ্যে বিদর্ভ রাজ্যকে দ্বিখন্ডিত করে দেন এবং দুই শাসকই শুঙ্গ সাম্রাজ্যের বশ্যতা স্বীকার করতে বাধ্য হন।Kalidas, Encyclopedia Americana   তথ্যসূত্র   বিষয়শ্রেণী:শুঙ্গ রাজবংশ বিষয়শ্রেণী:খ্রিস্টপূর্ব ২য় শতাব্দীর ভারতীয় রাজশাসক
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:  user:Hasive কর্তৃক অপসারিত। -যুদ্ধমন্ত্রী আলাপ ২১:০৫, ১৭ ফেব্রুয়ারি ২০১৫ (ইউটিসি) রাকিব মোসাব্বির   – (অপসারণের প্রস্তাবনা দেখুনলগ দেখুন) () অনুল্লেখ্য সঙ্গীত শিল্পী, আমার দেশ এর সূত্র ব্যতিত বাকি উৎসসমূহ মোঠেও নির্ভরযোগ্য নয়। - রাহাত (আলাপ) ০৯:০৯, ১২ ফেব্রুয়ারি ২০১৫ (ইউটিসি) প্রচারসর্বস্ব, উল্লেখযোগ্যতার প্রশ্নে অনুর্ত্তীন।--রাফায়েল রাসেল (আলাপ) ০৫:৪৬, ১৬ ফেব্রুয়ারি ২০১৫ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
শহীদ বীর উত্তম লেফটেন্যান্ট আনোয়ার গার্লস কলেজ  ঢাকা সেনানিবাসের অভ্যন্তরে অবস্থিত একটি স্বনামধন্য শিক্ষাপ্রতিষ্ঠান। ১৯৫৭ সালে প্রতিষ্ঠিত এই প্রতিষ্ঠানটির জেএসসি, এসএসসি ও এইচএসসি পরীক্ষার ফলাফল বরাবরই অত্যন্ত ভাল।শহীদ বীর উত্তম লেফটেন্যান্ট আনোয়ার গার্লস কলেজের এইচএসসি-২০১৮ এর ফলাফল  আন্তঃবাহিনী জনসংযোগ পরিদপ্তরআদমজী ক্যান্ট ও শহীদ আনোয়ার গার্লস কলেজের অসাধারণ সাফল্য দৈনিক জনকন্ঠ |  প্রথম পাতা  ॥   জুলাই ২৩, ২০১৭  ॥   প্রিন্ট মুক্তিযুদ্ধে শহিদ হওয়া প্রথম বাঙালি সেনা অফিসার লে. মোহাম্মদ আনোয়ার হোসেনের নামানুসারে এই প্রতিষ্ঠানটির নামকরণ করা হয়।  বিভাগ সমূহ উচ্চ মাধ্যমিক শ্রেণিতে বিজ্ঞান, মানবিক ও ব্যবসায় শিক্ষা কোর্সসমূহ চালু আছে।   সহ শিক্ষা কার্যক্রম  এই প্রতিষ্ঠানে লেখাপড়ার পাশাপাশি নিয়ম-শৃঙ্খলার চর্চা ও খেলাধুলাসহ অন্যান্য সহপাঠ কার্যক্রমের প্রতি বিশেষ গুরুত্ব প্রদান করা হয়। শিক্ষার্থীদের শ্রেণীতে উপস্থিতি নিশ্চিতকরণ ও ব্যক্তিগত ও পাঠোন্নয়নের প্রতি সার্বক্ষণিক লক্ষ্য রাখেন দায়িত্বপ্রাপ্ত শ্রেণী শিক্ষকগণ।  অবস্থান  শহীদ বীর উত্তম লেঃ আনোয়ার গার্লস কলেজটি ঢাকা সেনানিবাসের  অভ্যন্তরে সৈনিক ক্লাব থেকে কচুক্ষেত সড়কে অবস্থিত।   আরও দেখুন   বাংলাদেশের সামরিক বাহিনীর শিক্ষা প্রতিষ্ঠানের তালিকা।  তথ্যসূত্র  বহিঃসংযোগ  মাধ্যমিক ও উচ্চশিক্ষা অধিদপ্তর  বিষয়শ্রেণী:বাংলাদেশ সেনাবাহিনীর শিক্ষাপ্রতিষ্ঠান বিষয়শ্রেণী:১৯৫৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৫৭-এ পূর্ব পাকিস্তানে প্রতিষ্ঠিত বিষয়শ্রেণী:ঢাকা জেলার বিদ্যালয় বিষয়শ্রেণী:ঢাকা জেলার মহাবিদ্যালয় বিষয়শ্রেণী:ঢাকা সেনানিবাস
বিচারপতি মোহাম্মদ আব্দুল ওয়াহহাব মিঞা (জন্ম: ১১ নভেম্বর ১৯৫১, জামালপুর, মাদারগঞ্জ, ২ নং কডুইচুড়া, মহিষবাথান) বাংলাদেশের একজন প্রখ্যাত আইনবিদ ও বাংলাদেশ সুপ্রিম কোর্টের আপিল বিভাগের একজন সাবেক বিচারপতি যিনি বাংলাদেশের প্রধান বিচারপতি হিসেবে দায়িত্ব পালন করেছেন। সাবেক প্রধান বিচারপতি সুরেন্দ্র কুমার সিনহার ছুটি জনিত ও পরবর্তীতে পদত্যাগ জনিত কারণে প্রধান বিচারপতি পদ শূন্য হওয়ার পর ভারপ্রাপ্ত হিসেবে তিনি বাংলাদেশের প্রধান বিচারপতির পদে আসীন ছিলেন।প্রধান বিচারপতির দায়িত্ব পেলেন আবদুল ওয়াহহাব মিঞা - দৈনিক ইনকিলাব   জন্ম ও শিক্ষাজীবন  আব্দুল ওয়াহহাব মিঞা ১৯৫১ সালের ১১ নভেম্বর জামালপুর জেলার মাদারগঞ্জের মহিষবাথান গ্রামে জন্মগ্রহণ করেন। তিনি ঢাকা বিশ্ববিদ্যালয় এর অধীনে স্নাতক ও এলএল.বি সম্পন্ন করেন।   কর্মজীবন  বিচারপতি মোহাম্মদ আবদুল ওয়াহ্হাব মিঞা ১৯৭৪ সালে জেলা আদালতের আইনজীবী হিসেবে কর্মজীবন শুরু করেন। তিনি ১৯৭৬ সালে সুপ্রিম কোর্টের হাইকোর্ট বিভাগ ও ১৯৮২ সালে আপিল বিভাগের আইনজীবী হিসেবে তালিকাভুক্ত হন এবং পরবর্তীকালে আপিল বিভাগের জ্যেষ্ঠ আইনজীবী হিসেবে তালিকাভুক্ত হন। তিনি ১৯৮৮-১৯৯০ সাল পর্যন্ত বাংলাদেশ সুপ্রিম কোর্ট আইনজীবী সমিতির সাধারণ সম্পাদক হিসেবে দায়িত্ব পালন করেন। তিনি ২৪ অক্টোবর, ১৯৯৯ সালে হাইকোর্ট বিভাগের অতিরিক্ত বিচারক হিসেবে নিয়োগ লাভ করেন। পরবর্তীতে হাইকোর্ট বিভাগের অতিরিক্ত বিচারক থেকে স্থায়ী বিচারকে উন্নীত হন ২৪ অক্টোবর, ২০০১ সালে। ২৩ ফেব্রুয়ারি, ২০১১ সালে তিনি মহামান্য সুপ্রিম কোর্টের আপিল বিভাগের বিচারপতি হিসেবে উন্নীত হন। সাবেক প্রধান বিচারপতি সুরেন্দ্র কুমার সিনহার ছুটি ও পদত্যাগের কারণে তিনি ভারপ্রাপ্ত হিসেবে ১২ নভেম্বর, ২০১৭ সালে বাংলাদেশের প্রধান বিচারপতি হিসেবে দায়িত্ব গ্রহণ করেন ও ১ ফেব্রুয়ারি ২০১৮ সাল পর্যন্ত প্রধান বিচারপতি হিসেবে দায়িত্ব পালন করেন। ২ ফেব্রুয়ারি, ২০১৮ সালে তিনি আপিল বিভাগের বিচারপতি পদ থেকে স্বেচ্ছায় অবসর গ্রহণ করে দীর্ঘ বিচারিক জীবনের ইতি টানেন।বিচারপতি ওয়াহহাব মিঞার পদত্যাগ - বিডিনিউজ২৪ ডটকম ২০১৯ সাল থেকে তিনি ঢাকার নর্থ সাউথ বিশ্ববিদ্যালয়ের আইন বিভাগে অধ্যাপনায় নিয়োজিত আছেন।   তথ্যসূত্র   বিষয়শ্রেণী:১৯৫১-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী বিচারক বিষয়শ্রেণী:বাংলাদেশের প্রধান বিচারপতি বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:২১শ শতাব্দীর বাংলাদেশী বিচারক
থাম্ব মাহমুদ ইবনে হুসাইন ইবনে মুহাম্মদ আল কাশগরি (আরবি:محمود بن الحسين بن محمد الكاشغري - Maḥmūd ibnu 'l-Ḥussayn ibn Muḥammad al-Kāšġarī; তুর্কি: Kâşgarlı Mahmud; উইঘুর: مەھمۇد قەشقىرى) ছিলেন ১১শ শতাব্দীতে কাশগরের একজন তুর্কি বংশোদ্ভূত মুসলিম পণ্ডিত, অভিধান প্রণেতা। তার বাবা হুসাইন বার্সগানের শাসক ছিলেন। এই শহরটি ইসিক কুল হ্রদের পূর্ব-দক্ষিণে অবস্থিত এবং কারাখানি রাজবংশের সাথে সম্পর্কিত।  কর্ম thumb|right|200px|মাহমুদ আল কাশগরির দিওয়ানে উল্লেখিত মানচিত্র (১১শ শতাব্দী) মাহমুদ আল কাশগরি তার সময়কার তুর্কীয় ভাষাগুলো অধ্যয়ন করেন এবং ১০৭২-৭৪ সালে দিওয়ান উল লুগাত আল তুর্ক নামক তুর্কীয় ভাষাগুলোর প্রথম অভিধান প্রণয়ন করেছিলেন।Kemal H. Karpat, Studies on Turkish Politics and Society:Selected Articles and Essays, (Brill, 2004), 441. বাগদাদের খলিফার ব্যবহারের উদ্দেশ্যে এটি প্রণয়ন করা হয়। তার প্রণীত অভিধান পরবর্তীকালে তুর্কি ইতিহাসবিদ আলি আমিরি সম্পাদনা করেছেন।Ali Amiri, R. Mantran, The Encyclopaedia of Islam, Vol. I, ed. H.A.R. Gibb, J.H. Kramers, E. Levi-Provencal and J. Schacht, (E.J. Brill, 1986), 391. কাশগরির অভিধানে প্রাচীন তুর্কি কবিতার নমুনা রয়েছে। তার বইয়ে তুর্কীয় জাতিসমূহ অধ্যুষিত অঞ্চলের প্রথম মানচিত্র রয়েছে। এই মানচিত্র ইস্তানবুলের জাতীয় গ্রন্থাগারে রক্ষিত রয়েছে।Roudik, Peter, The History of the Central Asian Republics, (Greenwood Press, 2007), 175.  মৃত্যু কিছু গবেষকের মতে মাহমুদ আল কাশগরি ১১০২ সালে ৯৭ বছর বয়সে কাশগরের দক্ষিণ পশ্চিমে একটি ছোট শহর উপালে মারা যান এবং তাকে সেখানে দাফন করা হয়। সেখানে তার কবরের উপর মাজার নির্মাণ করা হয়েছে। কিন্তু কিছু আধুনিক গবেষক এই মত প্রত্যাখ্যান করে বলেন যে তার মৃত্যুর তারিখ অজ্ঞাত।  স্মরণ উইঘুর, কিরগিজ ও উজবেকরা তাকে নিজেদের জাতির বলে দাবি করে।But some Uyghur authors consider him a member of their own ethnic group. Makhmud Kashghari himself considered the Uyghurs of his own time as the eastern neighbours of his country (the Qarakhanid khanate). See, for example, : "the Uzbeks, Uyghurs, and Kyrgyz all claim Mahmud al-Kashgari, the well-known 11th century scholar, as their own." সোভিয়েত পরবর্তী কিরগিজস্তানে একটি বিশ্ববিদ্যালয়ের নাম তার নামে নামকরণ করা হয়েছে। ইউনেস্কো ২০০৮ সালকে মাহমুদ আল কাশগরি বর্ষ ঘোষণা করে।UNESCO to name 2008 and 2009 after famous Turks, http://www.todayszaman.com/newsDetail_openPrintPage.action?newsId=128630  .  আরও দেখুন  ইউসুফ খাস হাজিব  তথ্যসূত্র  Svat Soucek, A History of Inner Asia, Cambridge University Press, 2002.  বহিঃসংযোগ   In Marco Polo's Footsteps by John F. Burns of New York Times Divanu Lugati-t Türk Dizini (Turkish) كتاب ديوان لغات الترك  كتاب ديوان لغات الترك  বিষয়শ্রেণী:মুসলিম অভিধানসংকলক বিষয়শ্রেণী:মধ্যযুগের ভাষাবিদ বিষয়শ্রেণী:১১শ শতাব্দীর লেখক বিষয়শ্রেণী:১০০৫-এ জন্ম বিষয়শ্রেণী:১১০২-এ মৃত্যু বিষয়শ্রেণী:মধ্যযুগের মুসলিম ভুগোলবিদ বিষয়শ্রেণী:১১শ শতাব্দীর ভূগোলবিদ বিষয়শ্রেণী:মধ্যযুগের তুর্কি ভুগোলবিদ বিষয়শ্রেণী:বৌদ্ধ বিদ্বেষ বিষয়শ্রেণী:মধ্যযুগীয় ইসলামের ভূগোলবিদ বিষয়শ্রেণী:মধ্যযুগীয় ভাষাবিজ্ঞানী বিষয়শ্রেণী:বৌদ্ধ নিপীড়ন
রোমিও সুজিত মন্ডল পরিচালিত, দেব, শুভশ্রী গাঙ্গুলী, সব্যসাচী চক্রবর্তী, লাবণী সরকার পরিচালিত ২০১১ সালের একটি রোমান্টিক চলচ্চিত্র। সংগীত পরিচালক জিৎ গাঙ্গুলী এই চলচ্চিত্রের সংগীত পরিচালনা করেন। ৪ঠা নভেম্বর, ২০১১ সালে মুক্তিপ্রাপ্ত এই চলচ্চিত্রটি তেলুগু চলচ্চিত্র কিশোর কুমার পর্দাসনীর  কঁচেম ইস্টম, কঁচেম কষ্টম-এর পুননির্মান। এই চলচ্চিত্রটি সুপার হিট হয়। অভিনয় করেছিলেন সিদ্ধার্থ ও তামান্না ।   কাহিনি  পূজা (শুভশ্রী গাঙ্গুলী) তার বাবা চ্যাটার্জীর (কৌশিক বন্দ্যোপাধ্যায়) স্নেহে বড় হয়। বাবার জন্য পূজা সবই করতে পারে। এক পর্যায়ে সে লেখাপড়ার জন্য কলকাতায় আসে। এখানে সে তার আঙ্কেল দিবাকর-এর (বিশ্বজিৎ চক্রবর্তী) বাসায় থাকে। আঙ্কেলের মেয়ে স্বাতীর একদল বন্ধু আছে। এরমধ্যে অন্যতম সিদ্ধার্থ (দেব)। সে সবকিছু নিয়েই মজা করে।  সিদ্ধার্থর অনেক মেয়েবন্ধু আছে। তার মুখে সর্বদাই হাসি থাকে। তাকে দেখে কেউ বুঝতে পারে না তার মা নন্দিনী (লাবণী সরকার) এবং বাবা অভিরাজ (সব্যসাচী চক্রবর্তী) আলাদা থাকে।  সিদ্ধার্থ ও পূজা একে অপরকে ভালবেসে ফেলে। পূজার বাবার কাছে এ কথা বললে সে বলে সিদ্ধার্থর কাছে সে মেয়েকে দিতে রাজি আছে। কিন্তু তার আগে তাদের বাবা-মাকে এক করতে হবে। পূজা তার বাবার মনে আঘাত দিয়ে পালিয়ে বিয়ে করবে না। অতঃপর তারা দুজনে এই চেষ্টা করতে লাগল। কিন্তু অনেক চেষ্টার পরেও তারা সক্ষম হয় না। এক পর্যায়ে সিদ্ধার্থ আর পূজার মধ্যে ঝগড়াও হয়। কিন্তু পরে সিদ্ধার্থ ঝগড়া মিটিয়ে নেয়।  অবশেষে অনেক চেষ্টার পর অভিরাজ নিজের ভুল বুঝতে পেরে নন্দিনীর কাছে ফিরে আসে। দুই পরিবার এই বিয়েতে সম্মত হয়।   অভিনয়ে    সিদ্ধার্থ রায় বা সিধু চরিত্রে দেব  পূজা চ্যাটার্জী চরিত্রে শুভশ্রী গাঙ্গুলী  অভিরাজ রায় চরিত্রে সব্যসাচী চক্রবর্তী  নন্দিনী রায় চরিত্রে লাবণী সরকার  দিবাকর চরিত্রে বিশ্বজিৎ চক্রবর্তী  মি. চ্যাটার্জী চরিত্রে কৌশিক বন্দ্যোপাধ্যায়  সিধুর বন্ধু চরিত্রে পার্থসারথী দেব   সংগীত   এই চলচ্চিত্রের অ্যালবামে মোট ৬টি গান রয়েছে। সব কটিই জিৎ গাঙ্গুলীর সুর দেয়া। গান লিখেছেন প্রিয় চট্টোপাধ্যায়, চন্দ্রানী গঙ্গোপাধ্যায় ও প্রসেন   তথ্যসূত্র   বিষয়শ্রেণী:২০১১-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:তেলুগু চলচ্চিত্রের বাংলা পুনর্নির্মাণ বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:জিৎ গাঙ্গুলী সুরারোপিত চলচ্চিত্র বিষয়শ্রেণী:২০১১-এর হাস্যরসাত্মক চলচ্চিত্র
alt=Man presents award to woman|ডান|থাম্ব|রামনাথ কোবিন্দের কাছ থেকে নারী শক্তি পুরস্কার নিচ্ছেন শোভা গাস্তি  শোভা গাস্তি একজন ভারতীয় নারী সক্রিয়কর্মী। তার কর্মক্ষেত্র হলো প্রধানত ভারতের কর্ণাটক রাজ্যের বেলগাম অঞ্চল। তিনি ১৯৯৭ সালে মহিলা অভিরুধি মাত্তু সংরক্ষণ সমস্থি (এমএএসএস) নামে একটি সংস্থা চালু করেন। এই সংস্থাটি কর্ণাটকের ৩৬০টি গ্রামের প্রাক্তন দেবদাসী মহিলাদের নিয়ে কাজ করে। দেবদাসীদের জীবনযাত্রার মান বাড়িয়ে তাদের জীবনে এগিয়ে নিয়ে যেতে সাহায্য করে। এই প্রতিষ্ঠানটি ২,৫০০ সদস্য সংখ্যা নিয়ে পথ চলা শুরু করে। ২০১৪ সালের মধ্যে এই প্রতিষ্ঠানটির সদস্য সংখ্যা দাঁড়ায় ৩,৬০০ জন। এমএএসএস নামের এই প্রতিষ্ঠানটি ৪৫ বছরের বেশি বয়সী প্রাক্তন দেবদাসীদের জন্য পেনশন নিশ্চিত করতে সফল হয়েছে। শিশুদের অধিকার নিয়েও শোভা কাজ করেন। তিনি চাইল্ড রাইটস্ অ্যান্ড ইউ  সংক্ষেপে সিআরওয়াই বা ক্রাই নামে শিশুদের অধিকার নিয়ে কাজ করা গোষ্ঠীর সাথেও প্রচার করে থাকেন।  তার কাজের স্বীকৃতিস্বরূপ ২০২২ সালে শোভাকে রাষ্ট্রপতি রামনাথ কোবিন্দ ২০২১ সালের নারী শক্তি পুরস্কার প্রদান করে সম্মান জানান।   তথ্যসূত্র   বিষয়শ্রেণী:কর্ণাটকের সক্রিয়কর্মী বিষয়শ্রেণী:২১শ শতাব্দীর ভারতীয় নারী বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:জীবিত ব্যক্তি বিষয়শ্রেণী:নারী শক্তি পুরস্কার বিজয়ী বিষয়শ্রেণী:ভারতীয় নারী সক্রিয়কর্মী বিষয়শ্রেণী:জন্মের বছর অনুপস্থিত (জীবিত ব্যক্তি)
১৯২৮ গ্রেগরীয় বর্ষপঞ্জির একটি অধিবর্ষ।   ঘটনাবলী    জানুয়ারি    ফ্রেব্রুয়ারি    মার্চ    এপ্রিল    মে    জুন    জুলাই    আগস্ট    সেপ্টেম্বর    অক্টোবর    নভেম্বর    ডিসেম্বর    জন্ম   হাকিম মুহাম্মদ আখতার, পাকিস্তানি দেওবন্দি সুফি (মৃ. ২০১৩)  জানুয়ারি    ফ্রেব্রুয়ারি    মার্চ    এপ্রিল    মে    জুন    জুলাই   ১ জুলাই - মীর কাশেম খান, একুশে পদক বিজয়ী বাঙালি সেতারবাদক, সুরকার ও সঙ্গীত পরিচালক।   আগস্ট   ৬ আগস্ট - অ্যান্ডি ওয়ারহল, মার্কিন ভিজুয়াল আর্ট আন্দোলনের নেতৃস্থানীয় ব্যক্তিত্ব ও চলচ্চিত্র পরিচালক। (মৃ. ১৯৮৭)   সেপ্টেম্বর    অক্টোবর   ১ অক্টোবর - লরেন্স হার্ভি, লিথুয়ানীয় ব্রিটিশ অভিনেতা। (মৃ. ১৯৭৩)   নভেম্বর    ডিসেম্বর    মৃত্যু    জানুয়ারি    ফ্রেব্রুয়ারি    মার্চ    এপ্রিল    মে    জুন    জুলাই    আগস্ট    সেপ্টেম্বর    অক্টোবর    নভেম্বর    ডিসেম্বর   বিষয়শ্রেণী:১৯২৮
এল আহমাদি মসজিদ () একটি ছোট মসজিদ, যা তিউনিসের মেদিনার উত্তর উপশহরে বাব এল খাদরা নামক প্রবেশদ্বারের কাছে অবস্থিত।   অবস্থান  মসজিদটি বাব এল খাদরা সড়কে অবস্থিত।Mosquée & adresse commune-tunis.gov.tn (ফরাসি ভাষায়) সংগ্রহের তারিখ: ৩১ মার্চ ২০২৩   ইতিহাস  মসজিদের প্রবেশদ্বারে স্থাপিত স্মারক ফলকের তথ্য অনুযায়ী, এটি ১৯৩৩ সালে নির্মিত হয়। একই ফলকে আহমদ বিন সালেহ আল কারুয়ির লেখা একটি কবিতাও রয়েছে, যেই কবিতায় তিউনিসের দ্বিতীয় আহমদ -এর প্রশংসা করা হয়েছে। উল্লেখ্য, তিউনিসের দ্বিতীয় আহমদ এই মসজিদ প্রতিষ্ঠা করেছিলেন।   নামকরণের উৎস  মসজিদটি তার প্রতিষ্ঠাতা তিউনিসের দ্বিতীয় আহমদ-এর নামে নামকরণ করা হয়েছে। তিনি ছিলেন তিউনিসের বেগদের একজন, যিনি ১৯২৯ সাল থেকে মৃত্যুর আগ পর্যন্ত শাসন করেছিলেন।   তথ্য‌সূত্র   বিষয়শ্রেণী:২০শ শতাব্দীর আফ্রিকার মসজিদ বিষয়শ্রেণী:উইকিউপাত্তে স্থানাঙ্ক আছে
শাইনিং প্লাশব্লু(বৈজ্ঞানিক নাম: Flos fulgida (Hewitson)) 'লাইসিনিডি' গোত্রের এবং 'থেকেলিনি' উপগোত্রের অন্তর্ভুক্ত মাঝারি আকার বিশিষ্ট প্রজাতি।   আকার  শাইনিং প্লাশব্লু এর প্রসারিত অবস্থায় ডানার আকার ৩৬-৪৬ মিলিমিটার দৈর্ঘ্যের হয়।   উপপ্রজাতি  শাইনিং প্লাশব্লু এর প্রজাতিগুলো হলো:Seitz, A., 1912–1927. Die Indo-Australien Tagfalter Grossschmetterlinge Erde 9  Flos fulgida fulgida  Flos fulgida singhapura  Flos fulgida zilana   ভারতে প্রাপ্ত শাইনিং প্লাশব্লু এর উপপ্রজাতি  ভারতে প্রাপ্ত শাইনিং প্লাশব্লু এর উপপ্রজাতি হল-   Flos fulgida fulgida (Hewitson, [1863]) – Sikkim Shining Plushblue   বিস্তার  এই প্রজাতি ভারত এর সিকিম থেকে অরুণাচল প্রদেশ, নেপাল, ভুটান এবং মায়ানমার এর বিভিন্ন অঞ্চলে দেখা যায়।   তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:পাকিস্তানের প্রাণিকুল বিষয়শ্রেণী:এশিয়ার প্রজাপতি বিষয়শ্রেণী:সিঙ্গাপুরের প্রজাপতি
কানুন হল একটি আরবি শব্দ, যা মুসলিম সার্বভৌমদের দ্বারা প্রতিষ্ঠিত আইনকে বোঝায়, বিশেষ করে অটোমান সুলতানদের দ্বারা প্রবর্তিত প্রশাসনিক, অর্থনৈতিক এবং ফৌজদারি আইনের সংস্থা। এটি শরীয়তের সাথে বিপরীতে ব্যবহৃত হয়, যা মুসলিম আইনবিদদের দ্বারা ব্যাখ্যা করা আইনের অংশ। এভাবে এটি প্রায়শই "বংশীয় আইন" হিসাবে অনুবাদ করা হয়।  বিষয়শ্রেণী:আরবি শব্দ ও বাক্যাংশ বিষয়শ্রেণী:ইসলামি আইন বিষয়শ্রেণী:ইসলামি পরিভাষা বিষয়শ্রেণী:আইন সংহিতা বিষয়শ্রেণী:আইনি ব্যবস্থা
সংস্করণ  মুক্তি সমর্থন সমাপ্তি কার্নেল গ্নোম  ১১-০৫-২০০৩ ২০-০৯-২০০৪ ২.৪.২২ ২.৪  ১৮-০৫-২০০৪ ১১-০৪-২০০৫ ২.৬.৫ ২.৬  ০৮-১১-২০০৪ ১৬-০১-২০০৬ ২.৬.৯ ২.৮  ১৩-০৬-২০০৫ ০৭-০৮-২০০৬ ২.৬.১১ ২.১০  ২০-০৩-২০০৬ ০২-০৭-২০০৬ ২.৬.১৫ ২.১৪  ২৪-১০-২০০৬ ০৭-১২-২০০৭ ২.৬.১৮ ২.১৬  ৩১-০৫-২০০৭ ১৩-০৬-২০০৮ ২.৬.২১ ২.১৮  ০৮-১১-২০০৭ ০৭-০১-২০০৯ ২.৬.২৩ ২.২০  ১৩-০৫-২০০৮ ১০-০৭-২০০৯ ২.৬.২৫ ২.২২  ২৫-১১-২০০৮ ১৮-১২-২০০৯ ২.৬.২৭ ২.২৪  ০৯-০৬-২০০৯ ২৫-০৬-২০১০ ২.৬.২৯ ২.২৬  ১৭-১১-২০০৯ ২-১২-২০১০ ২.৬.৩১ ২.২৮  ২৫-০৫-২০১০ ২৮-০৬-২০১১ ২.৬.৩৩ ২.৩০  ০২-১১-২০১০ ০৮-১২-২০১১ ২.৬.৩৫ ২.৩২  ২৪-০৫-২০১১ ২৬-০৬-২০১২ ২.৬.৩৮ ৩.০  ০৮-১১-২০১১ ১২-০২-২০১৩ ৩.১ ৩.২  ২৯-০৫-২০১২ ৩০-০৭-২০১৩ ৩.৩ ৩.৪  ১৫-০১-২০১৩ ১৪-০১-২০১৪ ৩.৬ ৩.৬  ০২-০৭-২০১৩ ০৬-০১-২০১৫ ৩.৯ ৩.৮  ১৭-১২-২০১৩ ২৩-০৬-২০১৫ ৩.১১ ৩.১০  ০৯-১২-২০১৪ ০১-১২-২০১৫ ৩.১৭ ৩.১৪  ২৬-০৫-২০১৫ ১৯-০৭-২০১৬ ৪.০ ৩.১৬  ০৩-১১-২০১৫ ২০-১২-২০১৬ ৪.২ ৩.১৮  ২১-০৬-২০১৬ ০৮-০৮-২০১৭ ৪.৫ ৩.২০  ২২-১১-২০১৬ ১২-১২-২০১৭ ৪.৮ ৩.২২  ১১-০৭-২০১৭ ২৯-০৫-২০১৮ ৪.১১ ৩.২৪  ১৪-১১-২০১৭ ৩০-১১-২০১৮ ৪.১৩ ৩.২৬  ০১-০৫-২০১৮ ২৮-০৫-২০১৯ ৪.১৬ ৩.২৮  ৩০-১০-২০১৮ ২৬-১১-২০১৯ ৪.১৮ ৩.৩০  ০৭-০৫-২০১৯ ২৬-০৫-২০২০ ৫.০ ৩.৩২  ২৯-১০-২০১৯ ২৪-১১-২০২০ ৫.৩ ৩.৩৪  ২৮-০৪-২০২০ ২৫-০৫-২০২১ ৫.৬ ৩.৩৬  ২৭-১০-২০২০ ১৬-১১-২০২১ ৫.৮ ৩.৩৮  ২৭-০৪-২০২১ ১৭-০৫-২০২২ ৫.১১ ৪০  ০২-১১-২০২১ ০৭-১২-২০২২ ৫.১৫ ৪১  ১৯-০৪-২০২২ ২৪-০৫-২০২৩ N/A N/A
দাদরা ও নগর হাভেলি এবং দমন ও দিউ প্রশাসন হল কেন্দ্রশাসিত অঞ্চল দাদরা ও নগর হাভেলি এবং দমন ও দিউ-এর নিয়ন্ত্রক সংস্থা। প্রশাসন ভারতের রাষ্ট্রপতি কর্তৃক নিযুক্ত একজন প্রশাসকের নেতৃত্বে পরিচালিত হয়। কেন্দ্রশাসিত অঞ্চলে কোনো নির্বাচিত বিধানসভা নেই। এটি তিনটি জেলা শাসন করে।   ইতিহাস  অঞ্চলগুলি পূর্বে পর্তুগিজ সাম্রাজ্যের অংশ ছিল। দমন এবং দিউ প্রতিটি জেলা গঠন করেছিল, যা গোয়া জেলার সাথে মিলে ভারতের প্রাক্তন পর্তুগিজ রাজ্য গঠন করেছিল। দাদরা ও নগর হাভেলিকে দমন জেলার অংশ হিসাবে শাসিত করা হয়েছিল, যা এর একটি পৌরসভা গঠন করেছিল।  ১৯৫৪ থেকে ১৯৬১ সাল পর্যন্ত, 'মুক্ত দাদরা ও নগর হাভেলির বারিশতা পঞ্চায়েত' দাদরা ও নগর হাভেলির প্রশাসনিক দায়িত্ব পালন করে। পরে পর্তুগালের বিরুদ্ধে এলাকায় একটি বিদ্রোহ ১৯৬১ সালে এক্সক্লেভগুলিকে সংযুক্ত করে। বিদ্রোহে নিজেই রাষ্ট্রীয় স্বয়ংসেবক সংঘ, ভারতের কমিউনিস্ট পার্টি, ইউনাইটেড ফ্রন্ট অফ গোয়ান্স, গোয়া পিপলস পার্টি, আজাদ গোমান্তক দল এবং জাতীয় মুক্তি আন্দোলন সংস্থার সদস্যদের নিয়ে গঠিত। ভারতের প্রধানমন্ত্রী - জওহরলাল নেহেরু এবং দাদরা ও নগর হাভেলির প্রকৃত প্রধানমন্ত্রী - কেজি বদলানির স্বাক্ষরিত একটি চুক্তির পর দাদরা এবং নগর হাভেলির অঞ্চলগুলি পরবর্তীকালে ১৯৬১ সালের শেষের দিকে ভারতে যোগ দেয়।  ১৯ ডিসেম্বর ১৯৬১-এ গোয়া, দমন এবং দিউ অঞ্চলগুলি অপারেশন বিজয়ের অধীনে ভারতীয় সেনাবাহিনী দ্বারা সংযুক্ত করা হয়েছিল। মিশনটি ৩২ ঘন্টার মধ্যে শেষ হয়েছিল, যার পরে গোয়া, দমন এবং দিউ -এর নতুন একীভূত অঞ্চল সামরিক প্রশাসনের অধীনে রাখা হয়েছিল। এটি ১৯৬২ সালের জুনে শেষ হয় যখন গোয়া, দমন এবং দিউ বিধানসভা গঠিত হয়। এটি গঠনের আগে কুনহিরামন পালত ক্যান্ডেথ কেন্দ্রশাসিত অঞ্চলের প্রধান ছিলেন।   নির্বাহী শাখা  দাদরা এবং নগর হাভেলি এবং দমন ও দিউ ভারতের সংবিধানের অনুচ্ছেদ ২৪০ (২) অনুসারে ভারতের একটি কেন্দ্রশাসিত অঞ্চল হিসাবে শাসিত হয়। ভারতের রাষ্ট্রপতি ভারতের কেন্দ্রীয় সরকারের পক্ষে অঞ্চলটি পরিচালনা করার জন্য একজন প্রশাসক নিয়োগ করেন। কেন্দ্রীয় সরকার প্রশাসককে তার দায়িত্ব পালনে সহায়তা করার জন্য উপদেষ্টা নিয়োগ করতে পারে।  বর্তমান প্রশাসক হলেন প্রফুল খোদা প্যাটেল। এবং তার উপদেষ্টা গৌরব সিং রাজাওয়াত, আইএএস।   সংসদ সদস্য  # আসন সদস্য পার্টি ১. দাদরা ও নগর হাভেলি কলাবেন ডেলকার ২. দমন ও দিউ উমেশ প্যাটেল   তথ্যসূত্র    বহিঃসংযোগ
১৯৮৭ গ্রেগরীয় বর্ষপঞ্জির একটি সাধারণ বছর যা দিয়ে শুরু হয়েছে।   ঘটনাবলী   জানুয়ারি  ফ্রেব্রুয়ারি  মার্চ  এপ্রিল  মে  জুন  জুলাই  আগস্ট  সেপ্টেম্বর  অক্টোবর  নভেম্বর  ডিসেম্বর   জন্ম   জানুয়ারি   ৮ জানুয়ারি - সিনথিয়া আরিভো, ব্রিটিশ অভিনেত্রী, গায়িকা ও গীতিকার।  ১৪ জানুয়ারি - ক্রিস্টিন ক্যাভালরি, এম টি ভি 'র কাস্ট সদস্য।   ফেব্রুয়ারি   ২ ফেব্রুয়ারি - মার্টিন স্প্যাঞ্জার, মার্কিন অভিনেতা।  ২৪ ফেব্রুয়ারি  ডেনিয়েল রেইলি, ব্রিটিশ ঠিকাদার।  মাইয়ুকো ইওয়াশা, জাপানি মডেল।   মার্চ   ৯ মার্চ - বো উও, অ্যামেরিকান গায়ক, অভিনেতা, র‌্যাপার।  ১৬ মার্চ - টিজু কুইক, এস্তোনিয়ান মডেল।  ২৪ মার্চ - সাকিব আল-হাসান, বাংলাদেশজাতীয় ক্রিকেট দলের অলরাউন্ডার এবং সাবেক অধিনায়ক।   এপ্রিল   ৯ এপ্রিল - জেসে ম্যাক কার্টনি, অ্যামেরিকান পপ গায়ক।  ১০ এপ্রিল - হেলি ওয়েস্টেনরা, নিউজিল্যান্ড।  ১১ এপ্রিল - জস স্টোন, ইংরেজ সংগীতজ্ঞ।  ১২ এপ্রিল - ব্রেন্ডন উরি, মার্কিন সংগীতজ্ঞ।  ১৯ এপ্রিল  মারিয়া শারাপোভা, রাশিয়ান টেনিস খেলোয়াড়।  কোর্টল্যান্ড মিড, মার্কিন অভিনেতা।  ২৪ এপ্রিল - বরুণ ধবন, ভারতীয় চলচ্চিত্র অভিনেতা।  মে   ২ মে - নানা কিতাদে, জাপানি সংগীতশিল্পী।  ৪ মে - ফ্রান্সিস ফ্যাব্রিগাস, স্প্যানীয় ফুটবল খেলোয়াড়।  ৫ মে - ইয়ান মাইকেল স্মিথ, অ্যামেরিকান শিশু অভিনেতা।  ৬ মে - মুন জিয়ান ইয়াং, কোরীয় অভিনেতা।  ১৫ মে  অ্যান্ডি মারি, স্কটিশ টেনিস খেলোয়াড়।  জেনিলিন মার্কাডো, ফিলিপিনো অভিনেত্রী ও গায়িকা।  ১৬ মে - স্কট পিটারস, অস্ট্রেলীয় ক্রিকেট খেলোয়াড়।  ২১ মে - অ্যাশলি ব্রিলল্ট।   জুন   জুন ৩:  ল্যালেইন, মার্কিন অভিনয়শিল্পী।  মাসামি নাগাসাওয়া, জাপানী অভিনেত্রী।  জুন ১৬ - ডায়ানা ডি গার্মো, অ্যামেরিকান গায়িকা।  জুন ২৪ - লিওনেল মেসি, আর্জেন্টাইন ফুটবল খেলোয়াড়।   জুলাই   জুলাই ২০ - নিকোলাস ডানসেরু, কানাডীয় পেশাদার কুস্তিগির।  জুলাই ২৪ - মারা উইলসন, মার্কিন অভিনেত্রী।  জুলাই ২৫  নাথান লরেন্স, মার্কিন অভিনেতা  মাইকেল ওয়েল্‌চ, মার্কিন অভিনেতা   আগস্ট   ৭ আগস্ট - সিডনি ক্রসবি, কানাডীয় হকি খেলোয়াড়  ২৫ আগস্ট  লিউ ইফেই, চাইনিজ অভিনেত্রী  ব্লেইক লিভলি, মার্কিন অভিনেত্রী   সেপ্টেম্বর   ৭ সেপ্টেম্বর - ইভান রেচেল উড, মার্কিন অভিনেত্রী, মডেল ও সঙ্গীতজ্ঞ।  ৩০ সেপ্টেম্বর - সিমন সিনিয়রে, ফরাসি অভিনেত্রী।   অক্টোবর   ১৪ অক্টোবর - জান্নাতুল ফেরদৌস পিয়া, বাংলাদেশী মডেল এবং অভিনেত্রী, মিস বাংলাদেশ শিরোপাধারী।  নভেম্বর ডিসেম্বর  ১৩ ডিসেম্বর - নাজমুন মুনিরা ন্যান্সি, বাংলাদেশী সংগীতশিল্পী।   মৃত্যু   জানুয়ারি    ফেব্রুয়ারি    মার্চ    এপ্রিল    মে   ১৯ মে — ছিদ্দিক আহমদ, বাংলাদেশি ইসলামি পণ্ডিত ও রাজনীতিবিদ। (জ. ১৯০৫)   জুন   ১০ জুন - এলিজাবেথ হার্টম্যান, মার্কিন মঞ্চ ও চলচ্চিত্র অভিনেত্রী। (জ. ১৯৪৩)   জুলাই    আগস্ট   ২৮ আগস্ট - জন হিউস্টন, আইরিশ-মার্কিন চলচ্চিত্র পরিচালক, চিত্রনাট্যকার ও অভিনেতা। (জ. ১৯০৬)   সেপ্টেম্বর    অক্টোবর    নভেম্বর    ডিসেম্বর   বিষয়শ্রেণী:১৯৮৭
দ্পাল-ম্ছোগ-দাং-পো'ই-র্দো-র্জে () একাদশ শতাব্দীর একজন তিব্বতী অনুবাদক ছিলেন।   শিক্ষা  দ্পাল-ম্ছোগ-দাং-পো'ই-র্দো-র্জে একাদশ শতাব্দীর মধ্যভাগে বা শেষ ভাগে তিব্বতের সুমপা শহরে জন্মগ্রহণ করেন। তিনি প্রথমে তিব্বতে শিক্ষালাভ করার পর নেপাল ও কাশ্মীর থেকেও বৌদ্ধধর্ম সম্বন্ধে অধ্যয়ন করেন। তিনি নালন্দা বিশ্ববিদ্যালয়ে সংস্কৃত ও মার্গফল সম্বন্ধে শিক্ষালাভ করেন।   অনুবাদকর্ম   তিনি ভারতীয় পণ্ডিত নাগরক্ষিতের সাথে সংস্কৃত থেকে তিব্বতী ভাষায় ছোস-দাং-ছোস-ছেন-গ্তান-লা-ফাব-পা () এবং ব্যিস-পা-'জুগ-পা'ই-র্তোগ-গে () নামক দুইটি গ্রন্থ অনুবাদ করেন। এরপর তিনি তিব্বত ফিরে এসে দ্ব্যাংস-চান-মা () নামক তত্ত্ব প্রচার করেন।   শিষ্য   দ্পাল-ম্ছোগ-দাং-পো'ই-র্দো-র্জের একমাত্র শিষ্য ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় সা-স্ক্যা ধর্মসম্প্রদায়ের পঞ্চম সা-স্ক্যা-খ্রি-'দ্জিন গ্রাগ্স-পা-র্গ্যাল-ম্ত্শান।   তথ্যসূত্র   বিষয়শ্রেণী:তিব্বতী অনুবাদক